text: Mand brændt inde
  17 november 2012 kl. 10.25
  En rumænsk mand har mistet livet i en brand på en gård ved Vamdrup. Branden opstod ved 4-tiden i nat. Mandens rumænske kæreste overnattede et andet sted og blev lørdag formiddag afhørt af politiet.
  En nabo opdagede branden klokken 4.15 og ringere til alarmcentralen. På det tidspunkt var stuehuset overtændt. 
  Ifølge politiet er det formentlig også i stuehuset branden er opstået, men politiets teknikere har lørdag formiddag endnu ikke fastslået årsagen.
  Manden er identificeret som en rumænsk landbrugsmedarbejder. Han boede i det gamle stuehus sammen med sin kæreste.
  Ifølge politiets indsatsleder, Poul Steffensen, så overnattede kæresten ikke i stuehuset, men dukkede op under slukningsarbejdet i nat. Hun blev lørdag formiddag afhørt af politiet.
  Ved siden af det udbrændte stuehus ligger et nyere hus, som ejes af en hollandsk landmand. Han er ifølge politiet ikke i Danmark lige nu.
  Den hollandske landmand ejer gården og det udbrændte stuehus. 
  De to rumænere havde til opgave at passe gårdens kvægbesætning.
  